open-index/open-wikipedia-markdown huggingface dataset:
Մայա Հոուք

**Մայա Ռեյ Թուրման Հոուք**, (, ), ամերիկացի դերասանուհի ու մոդել։

Դերասաններ Ումա Թուրմանի ու Իթան Հոուքի դուստրը։

Հայտնի է «Փոքրիկ տիկիններ» ֆիլմի 2017 թվականի ադապտացիայում ու «Տարօրինակ դեպքեր» հեռուստասերիալում իր դերերով։

## Մանկություն ու կրթություն
Հոուքը ծնվել է 1998 թվականի հուլիսի 8-ին Նյու Յորքում։ Նա ծնվել է դերասաններ Ումա Թուրմանի ու Էթան Հոուքի ընտանիքում։ Մայան նրանց երկու երեխաներից ավագն է։ Նրա ծնողները հանդիպել են Գաթթաքա ֆիլմի նկարահանումների ժամանակ, ամուսնացել են 1998 թվականի մայիսում ու բաժանվեցին 2005 թվականին։ Հոուքի եղբայրը ծնվել է 2002 թվականին։ Նա նաև ունի երկու խորթ քույր իր հոր նոր ընտանիքից (ծնված 2008 և 2011 թվականներին) ու մի խորթ քույր (ծնված 2012 թվականին) մոր ընտանիքից։

Իր հոր կողմից Հոուքը դրամատուրգ Թենեսի Ուիլյամսի ծոռդուստրն է։

Հոուքը տառապում էր դիսլեքսիայով, ինչը բերեց նրան, որ նախնական կրթության ընթացքում նա հաճախ փոխում էր դպրոցները, մինչև որ չընդունվեց Սեն-Էնս՝ Նյու Յորքի մասնավոր դպրոց, որը կենտրոնանում է արվեստի վրա։ Գեղարվեստական իրավիճակը, ի վերջո, նրան հանգեցրեց դերասանության։

Հոուքը մասնակցում էր Լոնդոնի դրամատիկական արվեստի Թագավորական ակադեմիայի ու Ստելլա Ադլերի հայտնի դերասանական դասերին։

Նա մեկ տարի հաճախում էր *Juilliard* կատարողական արվեստների դպրոցը։ «Փոքրիկ տիկիններ» ֆիլմում դեր ստանալուց հետո նա ստիպված էր թողնել դպրոցը։

## Կարիերա
### Մոդելային կարիերա
Իր մոդելային կարիերան Հոուքը սկսեց ''Vogue''-ից, ինչպես իր մայրն ու տատիկը։ Նա ընտրվել է *AllSaints's*-ի 2016/2017 հավաքածուի դեմք։ 2017 թվականին նա մասնակցեց ''Calvin Klein-ի'' գովազդում, որի ռեժիսորն էր Սոֆյա Կոպպոլան։

### Դերասանական կարիերա
2017 թվականին Հոուքը առաջին անգամ նկարահանվել է «Փոքրիկ տիկիններ» մինի-սերիալում։ 2019 թվականին նա նկարահանվել է «Տարօրինակ դեպքեր»  հեռուստասերիալում Ռոբինի դերում։ Հոուքը նկարահանվել է նաև «Մի անգամ Հոլիվուդում» ֆիլմում։

### Երաժշտական կարիերա
2019 թվականի օգոստոսին, Հոուքը թողարկել է իր առաջին երկու սինգլները՝ "*To Love A Boy*" և "*Stay Open*"։ Երգերը գրել են Հոուքը և Գրեմմի մրցանակակիր երգիչ Ջեսի Հարիսը։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ իռլանդական սերմամբ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Մոդելներ այբբենական կարգով
Կատեգորիա:Ամերիկացի կին հնչյունավորողներ
Կատեգորիա:Ամերիկացի երաժիշտներ
Անուշկա Շրեստա

**Անուշկա Շրեստա** (), ), գեղեցկության մրցույթի նեպալցի հաղթող, ով Նեպալի «*Միսս աշխարհ*» մրցույթի  հաղթող է թագադրվել է 2019 թվականի մայիսի 9-ին և իրավունք նվաճել իր հայրենիքը ներկայացնելու 2019 թվականի դեկտեմբերի 14-ին Մեծ Բրիտանիայում՝ Լոնդոնում կայանալիք *ExCeL London* հեղինակավոր մրցույթում
: Շրեստան հաղթող է ճանաչվել նաև Ավստրալիայում կայացած «Միսս Նեպալ Օվկիանիա - 2018» մրցույթում։ Բացի այդ, նվաճել է *Miss Yamaha Fascino 2019* և *Miss Intellect 2019* տիտղոսները՝ թագն ստանալով իր նախորդից՝ Շրինկհալա Խաթիվադայից։

## Կենսագրական տվյալներ
Անուշկան ծնվել է 1996 թվականի հունվարի 18-ին, Նեպալի մայրաքաղաք Կատմանդուում։ Նորաձևության նեպալցի դիզայներ Մուքթա և Անիլ Շրեստաների դուստրն է։ Միջնակարգ կրթությունն ստացել է Թրիյոգի ավագ դպրոցում, ապա ավարտել է քոլեջն ու մեկնել Ավստրալիա՝ ուսումը շարունակելու Սիդնեյի կաթոլիկ համալսարանում։ Առևտրի կառավարման մասնագետի (բակալավրի աստիճանով) որակավորում ստացած՝ ավարտել է համալսարանն
ու աշխատանքի անցել ավստրալիական բանկերից մեկում՝ որպես շարքային բանկային ծառայող։ Գեղեցկության մրցույթին մասնակցելու համար Անուշկան թողել է իր աշխատանքն Ավստրալիայում և մեկնել հայրենիք, որտեղ հաջողությունն ուղեկցել է նրան, և նա արժանացել է բարձր տիտղոսների ու թագադրվել։

## Ծանոթագրություններ

## Արտաքին հղումներ
*Missnepal.com.np
*Missworld.com

Կատեգորիա:18-րդ դարի ֆրանսիացի նկարիչներ
Ոուստամ և Զոհրաբ (օպերա)

**Ոուստամ և Զոհրաբ** (), Ուզեիր Հաջիբեկովի երրորդ մուղամային օպերան, Գրվել է 1910 թվականին Ֆիրդուսիի «Շահնամե» պոեմի հիման վրա։

Չորս գործողությունից բաղկացած ադրբեջանական օպերայի տեքստը հարուստ է բանաստեղծական կտորներով։ Լիբրետոյի հեղինակի մասին մի շարք գաղափարներ կային։ Հետաքննության արդյունքում վեճերը ավարտվել են և հաստատվել է, որ բանաստեղծությունների մի մասը պատկանում է Բ. Ազարին։ Այս օպերայում հեղինակը կրճատել է մուգամի տեսարանները և երաժշտության մեծ մասը ինքն կազմել։

Օպերայի առաջին ներկայացումը տեղի է ունեցել 1910 թվականի նոյեմբերի 25-ին, Բաքվում Թագիև թատրոնում։ Օպերայի առաջին ներկայացումը ղեկավարել է Հուսեյն Արաբլինսկին։ Դիրիժորը Ուզեյիր բեկ Հաջիբեյովն էր։ Հիմնական դերերը խաղացել են Հուսեյն Արաբլինսկին (Զոհրաբ), Ախմեդ Աղդամսկին (Թեհմինե), Հ. Թերեկուլովը (Քեյքավուս) և այլ դերեսանները։

Օպերան երկրորդ անգամ բեմադրվեց 1915 թվականի մարտի 6-ին, Զ.Թագիևի թատրոնում ՝կոմպոզիտոր Մ. Մագոմաևի Բենեֆիսը։

## Տես նաև
* Ուզեիր Հաջիբեկով
* Լեյլի և Մեջնուն (օպերա)
* Ասլի և Քյարամ (օպերա)
* Շեյխ Սանան (օպերա)

## Ծանոթագրություններ

## Աղբյուրներ
* А. Г. Сарабский. / Возникновение и развитие азербайджанского музыкального театра (до 1917 г.). — Баку: Издательство АН Азербайджанской ССР, 1968. — Т. 2. — С. 77. — 273 с.

Կատեգորիա:Ադրբեջաներեն օպերաներ
Կատեգորիա:Գրականության հիման վրա ստեղծված օպերաներ
Կատեգորիա:Ուզեիր Հաջիբեկովի օպերաները
Աղջկա սիրտը

**Աղջկա սիրտը**, բալլադ, որը մեզ է հասել Հովհաննես Թումանյանի մշակմամբ։

## Պատմություն
Բալլադի հիմքը ժողովրդական է։ 
Թումանյանն իր մշակած մեկ այլ` «Ծաղիկների երգը» բալլադի ինքնագրում նշել է իր օգտագործած աղբյուրները, որոնց մեջ կան մի շարք անունների բացատրություններ, ինչպես նաև` դրանցից որոշների ծագման հետ կապված ավանդություններ։ Ավանդություններից մեկը, որն ունի «Խաշխաշ» վերնագիրը, հենց հիմք է դարձել «Աղջկա սիրտը» բալլադի համար։

Գրվել է 1913 թվականին։ Ինքնագիրը մեզ չի հասել։

## Տպագրություն
«Արևելյան ավանդություն» ենթավերնագրով առաջին անգամ տպագրվել է Նոր Հոսանք ամսագրի 1913 թվականի 4-5-րդ համարների 682-686 էջերում, այնուհետև՝ Կ. Պոլսում լույս տեղած բանաստեղծությունների ժողովածուի 119-122 էջերում, ապա՝ Երկերի ժողովածուի առաջին հատորի 334-336 էջերում։

## Ծանոթագրություններ

Կատեգորիա:Հովհաննես Թումանյանի բալլադներ
Աղավնու վանքը

**Աղավնու վանքը**, բալլադ, որը մեզ է հասել Հովհաննես Թումանյանի մշակմամբ։

## Պատմություն
Հիմքում ընկած է մի ավանդություն, որը հիշատակվել է Ղազար Ջանկեցու «Գիրք աստվածաբանական, որ կոչի ցանկալի» (Կ. Պոլիս, 1795, էջ 672-673), Միքայել Չամչյանի «Պատմություն հայոց» (հատ. Գ. Վենետիկ, 1786, էջ 880-882) և Август фон Гакстгаузен, *Закавкасзкий край* գրքերում։

Թումանյանն առավելապես օգտվել է Չամչյանի գրքից, սակայն հաշվի է առել նաև Ա. Ֆոն Հաքստհաուգենի գրառած տարբերակը, որովհետև միայն այդ տարբերակում է հիշատակվել Սևանա լիճը իբրև գործողությունների վայր։

Սկզբնաղբույրում աղավնի դարձած գերիները գետի հակառակ ափին են ստանում իրենց մարդկային կերպարանքը, իսկ Թումանյանի մշակած տարբերակում աղավնիներն ազատություն են գտնում են բաց երկնքի տակ։

Բալլադը գրվել է 1912 թվականին։

Ամբողջական ինքնագիրը մեզ չի հասել։ Թումանյանի ընտանիքի արխիվում պահվող ինքնագրի թերթիկների վերևի մասերը պատռված են։

«Ազգային ավանդություն» ենթավերնագրով առաջին անգամ տպագրվել է Նոր Հոսանք ամսագրի 1913 թվականի 34-36 էջերում, այնուհետև՝ Հորիզոն գրական հանդեսի 44-46 էջերում, ապա` Կ. Պոլսի Բանաստեղծությունների ժողովածուի, 115-117 էջերում, հետագայում՝ Երկերի ժողովածուի առաջին հատորի 334-336 էջերում։

## Սյուժե
Բալլադը պատմում է այն մասին, թե ինչպես է Լենկթեմուրն իր զորքով հասել Սևանա լիճ և անթիվ հայերի գերի վերցրել։ Աստծո հանդեպ ունեցած մեծ հավատի շնորհիվ Հայր Օհանը կարողանում է աղոթքով ազատել բոլոր գերիներին` նրանց դարձնելով աղավնի։

## Ծանոթագրություններ

Կատեգորիա:Հովհաննես Թումանյանի բալլադներ
Ծաղիկների երգը

**Ծաղիկների երգը**, բալլադ, որը մեզ է հասել Հովհաննես Թումանյանի մշակմամբ։

## Պատմություն
Գրության հստակ թվականը հայտնի չէ։ 
Եղիշե Չարենցի անվան գրականության և արվեստի թանգարանի Թումանյան համար 68 և 68 ա ֆոնդերում պահվում է երկու սևագիր ինքնագիր, որտեղ Թումանյանը նշել է այն աղբյուրները, որոնցից օգտվել է բալլադը մշակելիս։ «Легенды цветов», «Книжка о розе» և «Բույսերի մեծարանքը» գրքերում հեղինակը հանդիպել է ռուսերեն-հայերեն թարգմանությամբ ծաղիկների անվանումների ցանկեր, ինչպես նաև` տարբեր գրառումներ խոտերի, բույսերի, ծաղիկների անվանումների ծագման ու նշանակության մասին։ Այս ծանոթագրությունները հիմք են դարձել նաև «Աղջկա սիրտը» բալլադի մշակման համար։

Թումանյանի ընտանիքի արխիվում պահվում է մի թերթիկ, որի վրա գրառված են ծաղիկների անուններ, ինչպես նաև` բալլադի 40-45-րդ տողերը հիշեցնող մի գրառում։ Այստեղից կարելի է ենթադրել, որ Թումանյանը նպատակ է ունեցել ծաղիկների հետ կապված լեգենդների շարք գրել։

«Ծաղիկների երգն» առաջին անգամ տպագրվել է Հասկեր ամսագրի 1913 թվականի 5-րդ համարի 133-135 էջերում։

## Սյուժե
Գարուն է գալիս, արևը բացվում է և աղջկան հարցնում, թե ինչ է նա ուզում։ Աղջիկը արևից խնդրում է տարբեր ծաղիկներ։ Արևը առվակներին ու գետակներին հրամայում է կարկաչել ու կանչել։ Բազմաթիվ ծաղիկներ են բուսնում, աղջիկը տեսնում է և ուրախանում։

## Ծանոթագրություններ

Կատեգորիա:1913 ստեղծագործություններ
Կատեգորիա:Հովհաննես Թումանյանի բալլադներ
Հրշեջ

մինի|250px|աջից|հրշեջների վարժանքները
**Հրշեջ** , հրդեհ հանգցնելու անհրաժեշտ պիտույքներով ու միջոցներով զինված, հրշեջ պահպանության  աշխատակից։ Հրշեջը հրդեհներ հանգցնելու միջև ընկած ժամանակահատվածում կարող է պահակետային կամ պահակային հերթապահություն իրականացնել (ավտոտնակում, ծառայողական-կենցաղային շինություններում,  հրդեհաշեջ մեքենաների դեպոյում)։ Ներկայումս  այս անվանումն օգտագործվում է որպես հավաքական անվանում հրշեջ ծառայության  մասնագիտական անձնակազմի համար (հրշեջ տեսուչ, հրդեհների գծով մասնագետ և այլն)։

Ինքնակամ հրշեջն ի տարբերություն մասնագիտական գործունեությամբ զբաղվող հրշեջի, հրշեջ ծառայության աշխատակից կամ ծառայող չի համարվում, նա ֆիզիկական անձ է, որը հանդիսանում է հրշեջ ծառայության հասարակական միավորման անդամ և անհատույց  իրականացնում է հրդեհների նախականխում, կամ հրդեհի մարման   կամ վթարային փրկարարական աշխատանք։

Լեռնային հանքավայրերում հրդեհների մարմամբ զբաղվում են լեռնափրկարարները։ Վթարային փրկարարական աշխատանքները, որոնք կապված են հրդեհների մարման հետ, կարող են իրականացնել ինչպես հրշեջ փրկարարերը, այնպես էլ՝ փրկարարները։

## Պատմություն
thumb|250px|Հրշեջ հաշվարկը հանգցնում է բոցավառվող ավտոմեքենան

Առաջին արհեստավարժ հրշեջները եղել են  Թեմզա գետի  նավակավարները։ Ապահովագրական ընկերությունները, որոնք առաջացել են Լոնդոնի մեծ հրդեհից հետո, կազմել են իրենց սեփական հրշեջ խմբերը՝ հրդեհների դեպքում ապահովագրական ավելի քիչ գումարներ վճարելու նպատակով։ Նավակավարներն առանձնանում էին իրենց ուժով և հուսալիությամբ, նրանց ցանկացած ժամանակ գտնելը հեշտ էր։ Ապահովագրական ընկերությունը հրշեջ խմբի համար վարձակալում էր ութից քառասուն մարդու, ինչպես նաև մի քանի օգնական, որոնք  այրվող շենքերից դուրս էին բերում գույքը։

1944-ից 1970 թվականը ԽՍՀՄ-ում գոյություն ուներ պարգևանշան՝ «Գերազանց հրշեջ»։  *Հրշեջ*  բառը  նորմատիվ իրավական ակտերում հանդիպում է  1986 թվականից։

Այսօր  *հրշեջ* բառն օգտագործվում է  «հրշեջ խմբի մարտիկ»  իմաստով։

## Կերպարը մշակույթում և արվեստում
### Գրականություն
Ա․ Զարինի «Մոխրագույն հերոսները»  վեպը, 1893 թվական

Հրշեջ։ Վլադիմիր Ալեքսեևիչ Գիյարովսկու «Մոսկվան և մոսկվայի բնակիչները» շարքից

Բ․ Սանինի  «Մեծ հրդեհ»  վեպը

### Ֆիլմեր
Հրշեջը (, այլ անվանումը՝ *A Gallant Fireman / The Fiery Circle*) Չառլի Չապլինի կարճամետրաժ ֆիլմը, թողարկվել է 1916 թվականի  հունիսի 12-ին։

Չիկագոյի հրշեջները () ամերիկյան հեռուստասերիալ է, որն առաջին անգամ ցուցադրվել է NBC հեռուստաալիքով՝ 2012 թվականի հոկտեմբերի  10-ին։

«Հրե պտտահողմ» (  «Հետադարձ ուժ»)՝ Ռոն Հովարդի ֆիլմն է, նկարահանվել է 1991 թվականին։

«Խիզախների գործը» () ամերիկյան ֆիլմ, որը հիմնված է իրական իրադարձությունների վրա։ Առաջին անգամ ցուցադրվել է 2017 թվականի աշնանը։

### Գեղանկարչություն
Փորագրություն «Հրշեջները գիշերով Սանկտ Պետերբուրգում» (1845 թվական) Նիկոլայ Սվերչկով, պատկերված է հրշեջների արտակարգ մեկնարկը դեպքի վայր։ Համազգեստով չորս հրշեջներ գնում են հրդեհի վայր, նրանց կողքով ձիով գնում է իրենց ղեկավարը։ Ձախից նրանց հենակետից ճանապարհում է հերթապահը։


File:1900Репин. Пожарный 1900е.jpg|Ի․ Իլյա Ռեպինի նկարը, «Հրշեջ»
Պատկեր:The Soviet Union 1968 CPA 3618 stamp (Fireman, Emblem (Firefighting Equipment), Fire Engine and Fireboat).png|ԽՍՀՄ նամականիշ:Հրշեջ ծառայության մարտիկ


## Ծանոթագրություններ

Կատեգորիա:Հրդեհային անվտանգություն
Աուրա Դիոն

**Մարիա Լուիս Ջոնսեն** (սկզբում հայտնի Աուրա Դիոն, իսկ հիմա ուղղակի Աուրա անվամբ, ), դանիացի երգչուհի և երգահան։ 2008 թվականին թողարկել է իր առաջնելութային ձայնասկավառակը՝ «Columbine»-ը։ Ձայնասկավառակի առաջին երգը՝ «*I Will Love You Monday (365)*»-ը, բավականին հիթային է դարձել, Գերմանիայում հասել է առաջին հորիզոնական, տեսահոլովակը հավաքել է մոտ 80 միլիոն դիտում։

2011 թվականին հաղթելով «*European Border Breakers Award*» մրցանակը՝ Դիոնը 2012 թվականին «*Danish Music Awards*» մրցանակաբաշխության կողմից արժանացել է «Լավագույն կին արտիստ» տիտղոսին, իսկ «*Geronimo*» երգը դարձել է տարվա հիթ։ 2013 թվականին ճանաչվել է «Տարվա լավագույն երգչուհի»։

## Կյանք և գործունեություն
### Վաղ կյանք
Աուրա Դիոնը ծնվել է 1985 թվականի հունվարի 21-ին Դանիայի մայրաքաղաք Կոպենհագենում։ Նրա մայրը Ֆարերյան կղզիներից է և ունի ֆրանսիական ծագում, իսկ հայրը դանիացի է և ունի իսպանական ծագում։ Ծնողների շնորհիվ նա սկսեց հետաքրքրվել երաժշտությամբ և երգեր գրել, երբ դեռ 8 տարեկան էր։ Նրա ծնողները հիպիներ էին, որոնք Աուրայի հետ միասին նավարկել են աշխարհի բոլոր օվկիանոսներով՝ բնակություն հաստատելով Բորնհոլմում։ Այստեղ նա սկսեց հաճախել միջնակարգ դպրոց, բայց, ուսումը կիսատ թողնելով, տեղափոխվել է Ավստրալիա, որը նրա համար ոգեշնչման աղբյուր հանդիսացավ։ Հենց այդ ոգեշնչման արդյունքում ծնվեց «*Something From Nothing*» երգը։

### 2007-2010. «Columbine» և միջազգային առաջընթաց
Դիոնը 2007 թվականի ամռանը ներկայացել է նոր՝ «*Something From Nothing*» երգով, որից հետո մեծ հաջողության է հասել՝ թողարկելով «*Song for Sophie*» երգը։ Երկու երգն էլ «*Columbine*» ձայնասկավառակից են, որը թողարկվել է 2008 թվականին։ «*I Will Love You Monday*» երգը Եվրոպայում հասել է առաջին հորիզոնական, որտեղ թողարկվել է ընդարձակված տարբերակը՝ «*I Will Love You Monday (365)*» անվամբ։

### 2011-2015. «Before the Dinosaurs»
2011 թվականի նոյեմբերի 4-ին Դիոնը թողարկել է իր երկրորդ միջազգային ստուդիական ձայնասկավառակը՝ «*Before the Dinosaurs*»-ը։ Առաջին երգը՝ «*Geronimo*»-ն, թողարկվել է Դեյվիդ Ջոսթի կողմից և Գերմանիայի հիթ շքերթներում հասել է առաջին հորիզոնական։ Նույն տարվա ընթացքում Աուրա Դիոնը հաղթել է «*European Border Breakers Award*» մրցանակը՝ միջազգային ասպարեզում առաջընթացի համար։ Աուրա Դիոնը վերջերս «*Before the Dinosaurs*» ձայնասկավառակից թողարկել է միջազգային հիթ դարձած իր երկրորդ երգը՝ «*Friends*»-ը։ Երգը գրվել և թողարկվել է Դիոնի, Դեյվիդ Ջոսթի և Ռոք Մաֆիայի կողմից։ Այն գերմանական ռադիոյի հիթ-շքերթներում հասել է առաջին հորիզոնական։ «*Friends*» երգը Դիոնի երրորդ երգն է, որ հասել է առաջին հորիզոնական ռադիոյի կողմից։

## Անձնական կյանք
Դիոնը նշանված էր դանիացի միլիարդատեր Ջանուս Ֆրիսի հետ, բայց զույգը 2015 թվականի ապրիլին ամուսնալուծվել է։

## Սկավառակագրություն
### Ձայնասկավառակներ

### Երգեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Դանիացի երգահաններ
Կատեգորիա:Դանիացի երգչուհիներ
Սեբաստիան Շոու (Marvel Comics)

**Սեբաստիան Շոու** (), հորինված կերպար, Marvel Comics հրատարակչության կոմիքսների սուպերչարագործ։

## Ստեղծման պատմություն
Սեբաստիան Շոուն ստեղծվել է գրող Քրիս Քլերմոնթի և նկարիչ Ջոն Բիրնի կողմից և առաջին անգամ հայտնվել X-Men # 129 կոմիքսում (հունվար, 1980)։
Սեբաստիան Շոուն ստեղծվել է բրիտանացի դերասան Ռոբերտ Շոուի կերպարով և նրա նմանությամբ։

## Հորինված կենսագրություն
Սեբաստիան Շոուն ծնվել է Փիթսբուրգում (Փենսիլվանիա)։ Նրա ուժն առաջին անգամ ի հայտ է եկել այն բանից հետո, երբ նա ընդունվել է Ինժեներների դպրոց։ Նրա հայրը՝ Յակով Շոուն, հիվանդացել և մահացել է անբուժելի հիվանդությունից։ Սեբաստիան Շոուն իրեն նվիրել է հետազոտություններին և ստեղծել արդյունաբերական ձեռնարկություններ։ Նա 30 տարեկանում դարձել է միլիոնատեր, իսկ 40 տարեկանում՝ միլիարդատեր։

Շոուն յուրահատուկ ունակություններով մուտանտ է, որը կարող է կլանել էներգիան և օգտագործել այն իր ուժի, արագության, դիմացկունության և ուժերը մինչև գերմարդկային աստիճանի բարձրացնելու համար։ Դրանից բացի կլանված էներգիան նրան չի թողնում ծերանալ, ինչը երևում է «Իքս մարդիկ։ Առաջին դաս» ֆիլմում. Լեհաստանում տեղի ունեցած իրադարձություններից հետո (1944 թվական) մինչև 1962 թվականը նա ընդհանրապես չի փոխվում։

## Կոմիքսներից դուրս
### Հեռուստատեսություն
* Սեբաստիան Շոուն հայտնվել է որպես Դժոխային կրակների ակումբի անդամ «Իքս մարդիկ» մուլտսերիալում։
* Սեբաստիան Շոուն հայնտվել է «Կուղխը և Իքս մարդիկ» մուլտսերիալի վերջին՝ «Մոխրագույնի երանգները» էպիզոդում, որտեղ նրան հնչյունավորել է Գրեմ Մաքթավիշը։ Նա ներկայացվում է որպես Դժոխային կրակների ակումբի անդամ։

### Ֆիլմեր
* Բժիշկ Շոու անունով մարդը հայտնվում է «Իքս մարդիկ 2» ֆիլմում, որտեղ նրա դերը կատարել է Չարլզ Զիգելը։ Նա կարճ ժամանակով հայտնվում է էկրանին կոմիքսներից հայտնի մեկ այլ կերպարի՝ Հենք ՄաքՔոյի հետ։
* Քևին Բեյքոնը կատարել է Սեբաստիան Շոուի դերը որպես «Իքս մարդիկ։ Առաջին դաս» ֆիլմի գլխավոր անտագոնիստ։ Տվյալ ֆիլմում ցուցադրվում է բժիշկ Շոուի այլ կենսագրություն, որտեղ ցուցադրվում է, թե նա նացիստական Գերմանիայի նախկին գիտնական՝ Կլաուս Շմիդտն է։ Նա փորձում է միջուկային պատերազմ հրահրել ԱՄՆ-ի և ԽՍՀՄ-ի միջև։ Այդտեղ նա հանդես է գալիս նաև որպես Էրիկ Լենշերի (Մագնետո) մորը սպանողը, իսկ ֆիլմի վերջում Մագնետոն սպանում է Սեբաստիան Շոուին։

## Քննադատություն և արձագանքներ
2009 թվականին զբաղեցրել է 55-րդ հորիզոնականը «Կոմիքսների մեծագույն չարագործներն ըստ IGN-ի» ցանկում։

## Ծանոթագրություններ

Կատեգորիա:Հորինված տղամարդիկ
Կույր աշուղը

**«Կույր աշուղը»**, Հովհաննես Թումանյանի ստեղծագործություններից մեկն է։ Գրության թվականը հայտնի չէ։ Չի պահպանվել ինքնագիրը։

## Ստեղծման պատմությունը
«Կույր աշուղը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 29-րդ էջում, այնուհետև՝ 1908 թվականին Լուսաբեր դասագրքի Բ տարիի 49-րդ էջում, ապա 1909 թվականին Լուսաբեր դասագրքի Բ տարիի 22-րդ էջում, ապա՝ 1940-1959 թվականներին գիտական հրատարակության 6 հատորով լույս տեսած Հովհաննես Թումանյանի երկերի ժողովածուր 1-ին հատորի 223-րդ էջում։

Եղիշե Չարենցի անվան գրականության և արվեստի թանգարանի Թումանյանի ֆոնդի №1784 համարում պահվում է 1908 թվականին Լուսաբեր դասագրքի Բ տարիում հրատարակված հեղինակի սեփական օրինակը, որի վրա Թումանյանն ուղղումներ է կատարել, որոնք, սակայն, չեն մտել հաջորդ՝ 1909 թվականին Լուսաբեր դասագրքի Բ տարիի մեջ։

«Կույր աշուղը» բանաստեղծությունն արտատպվում է 1909 թվականի Լուսաբեր դասագրքի Բ տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Փիսոն

**«Փիսոն»**, Հովհաննես Թումանյանի բանաստեղծություններից մեկը, որի գրության թվականը հայտնի չէ։ Չի պահպանվել ինքնագիրը։

## Ստեղծման պատմությունը
«Փիսոն» բանաստեղծությունը տպագրվել է Տիգրան Վարդանյանի «Ժողովրդական անգիր բանաստեղծություններ» ժողովածուի մեջ «Կատուն» վերնագրով։ 
Բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարի 58-րդ էջում, այնուհետև՝ 1908 թվականին Լուսաբեր դասագրքի Բ տարի 14-րդ էջում և նաև դասագրքի հետագա տարիների հրատարակություններում։ «Փիսոն» հրատարակվել է նաև 1940-1959 թվականներին Երևանում  6 հատորով լույս տեսած Հովհաննես Թումանյանի երկերի ժողովածուի գիտական հրատարակության 229-րդ էջում։

Բանաստեղծությունն արտատպվում է Լուսաբեր դասագրքի Ա տարից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ֆրանսիական թաղամաս

մինի|270пкс|Բուրբոն սթրիթ, Ֆրանսիական թաղամասի կենտրոնական փողոցը
**Ֆրանսիական թաղամաս** (, ), Նոր Օռլեանի ամենահին փողոցներից մեկը։

## Համառոտ տեղեկություն
Նոր Օռլեանի աճին զուգընթաց երկար ժամանակ քաղաքը ընդլայնվել է Ֆրանսիական թաղամասի շուրջ։ Նոր Օռլեանի ֆրանկֆոնների շրջանում թաղամասը հայտնի է որպես «*Հին թաղամաս*» ()։ Այսօր քաղաքացիներն այն անվանում են ուղղակի «*Թաղամաս*»։ Ամենահայտնի և կենտրոնական փողոցներից է Բուրբոն սթրիթը ()։

1788 թվականին հրդեհը ոչնչացրեց կամ վնասեց Թաղամասի մեծ մասը։ 1794 թվականին ևս հրդեհ եղավ, որը վնասեց Թաղամասի մի շարք շինություններ։ Ամերիկացիների կողմից Լուիզիանայի գնմանը զուգահեռ 1804 թվականից քաղաքում սկսեցին բնակվել անգլոֆոններ, ինչի արդյունքում Նոր Օռլեանը սկսեց արագ ընդարձակվել։ 19-րդ դարի վերջին Ֆրանսիական թաղամասի շրջանում սկսեցին բնակվել Իռլանդիայից և Իտալիայից եկածները։

Ֆրանսիական թաղամասը եվրոպացիների կողմից Լուիզիանայի յուրացման կարևորագույն պատմական վայրերից մեկն է։ 1965 թվականի դեկտեմբերի 21-ին այն դարձավ Ազգային պատմական հուշարձան, իսկ 1966 թվականի հոկտեմբերի 15-ից Թաղամասը ընդգրկվեց ԱՄՆ-ի պատմական վայրերի ազգային գրանցամատյանում։

2000 թվականին Ֆրանսիական թաղամասի տարածքում բնակվում էր 4176 մարդ։ 2005 թվականին Կատրինա փոթորիկը Նոր Օռլեանին զգալի վնաս հասցրեց, բայց Թաղամասի կրած վնասներն ավելի թեթև էին։

Ֆրանսիական թաղամասի հիմնական տեսարժան վայրերն են՝ Բուրբոն սթրիթը, Կանալ սթրիթը, Ջեքսոնի հրապարակը, Սուրբ Լյուդովիկոսի տաճարը։ Ֆրանսիական թաղամասը նաև սկիզբ է տվել Մարդի Գրայի ժամանակ զգեստավորված ներկայացմանը։

## Ծանոթագրություններ

Կատեգորիա:ԱՄՆ-ի ազգային պատմական վայրերի գրանցիչ
Կատեգորիա:Բնակավայրեր ըստ առաջին աստիճանի վարչական միավորների
Կատեգորիա:Ֆրանսիա
Կանանչ ախպեր

**«Կանաչ ախպեր»**, Հովհաննես Թումանյանի բանաստեղծություններից մեկը, գրության թվականը հայտնի չէ։ Բանաստեղծության ինքնագիրը չի պահպանվել։

## Ստեղծման պատմությունը
Հովհաննես Թումանյանի «Կանաչ ախպեր» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 63-րդ էջում, այնուհետև՝ 1908 թվականին Լուսաբեր դասագրքի Բ տարիի 60-րդ էջում։ Ավելի վաղ այս բանաստեղծությունը տպագրվել է 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 1-ին հատորի 234-րդ էջում։

«Կանաչ ախպեր» բանաստեղծությունն արտատպվել է Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ծույլ աղջիկը

**«Ծույլ աղջիկը»**, Հովհաննես Թումանյանի ստեղծագործություններից մեկը, գրության տարեթիվը հայտնի չէ։ Բանաստեղծության ինքնագիրը չի պահպանվել։

## Ստեղծման պատմություն
Հովհաննես Թումանյանի «Ծույլ աղջիկը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 85-րդ էջում, այնուհետև՝ 1908 թվականին Լուսաբեր դասագրքի Ա տարի 70-րդ էջում։ Բանաստեղծությունը 1920 թվականին տպագրվել է Լուսաբեր դասագրքի Ա տարիի 70-րդ էջում,ապա 1922 թվականին նույն դասագրքի 70-րդ էջում։
«Ծույլ աղջիկը» բանաստեղծությունը արտատպվել է Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Կռունկներ (բանաստեղծություն)

**«Կռունկներ»**, Հովհաննես Թումանյանի ստեղծագործություններից մեկը, ակունքը ժողովրդական է։ Գրության թվականը հայտնի չէ։ Քառատողի ինքնագիրը չի պահպանվել։

## Ստեղծման պատմություն
Հովհաննես Թումանյանի «Կռունկներ» ստեղծագործությունն առաջին անգամ տպագրվել է 1907 թվականին Լուսաբեր դասագրքի Ա տարիի 66-րդ էջում, այնուհետև 1908 թվականին՝ Լուսաբեր դասագրքի Ա տարիի 78-րդ էջում։ «Կռունկներ» ստեղծագործությունը հետագայում տպագրվել է 1940-1959 թվականներին Երևանում 6 հատորով գիտական հրատարակությունում լույս տեսած Հովհաննես Թումանյանի երկերի ժողովածուի 1-ին հատորի 226-րդ էջում։

Ստեղծագործությունն արտատպվում է 1908 թվականին Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Արագիլ (բանաստեղծություն)

**«Արագիլը»**, Հովհաննես Թումանյանի բանատեղծություններից մեկը։ Գրության թվականը հայտնի չէ, ակունքը ժողովրդական է։

## Ստեղծման պատմությունը
«Արագիլը» բանատեղծությունը տպագրվել է 1858 թվականին «Բազմավեպում» ապա՝ Մ․ Միանսարյանի «Քնար հայկականում»։ Ժողովրդական երգի 7 քառատողերից Թումանյանը ընտրել է երկուսը, վերամշակել, ավելացրել ևս մի քառատող՝ սկզբնական «Երգ արագլի» վերնագիրը դարձնելով «Արագիլ»։

Եղիշե Չարենցի անվան գրականության և արվեստի թանգարանի Թումանյանի ֆոնդի №64 համարում պահվում է մեկ սևագիր-ինքնագիր։

Թումանյանի ընտանիքի արխիվում պահվում է 1908 թվականի Լուսաբեր դասագրքի Բ տարիից մեկ օրինակ, որի վրա Թումանյանն ուղղումներ է կատարել։
Առաջին անգամ «Արագիլը» բանատեղծությունը տպագրվել է 1907 թվականին Լուսաբեր դասագրքի Ա տարիի 68-րդ էջում, այնուհետև 1908 թվականին՝ Լուսաբեր դասագրքի Բ տարիի 68-րդ էջում։ Բանաստեղծությունը 1909 թվականին տպագրվել է Լուսաբեր դասագրքի Բ տարիի 64-րդ էջում, ապա 1921 թվականին՝ Լուսաբեր դասագրքի Բ տարիի 84-րդ էջում։ Հետագայում «Արագիլը» բանատեղծությունը հրատարակվել է 1940-1959 թվականներին Երևանում 6 հատորով գիտական հրատարակությունում լույս տեսած Հովհաննես Թումանյանի երկերի ժողովածուի 230-րդ էջում։

Բանաստեղծությունն արտատպվել է 1909 թվականին Լուսաբեր դասագրքի Բ տարիից, քանի որ 1921 թվականին Լուսաբեր դասագրքի Բ տարիիում կան վիպակներ։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Գութան (բանաստեղծություն)

**«Գութան»**, Հովհաննես Թումանյանի բանաստեղծություններից մեկը, գրության թվականը հայտնի չէ։ ՉԻ պահպանվել ինքնագիրը։ Ակունքը ժողովրդական է։

## Ստեղծման պատմությունը
«Գութան» բանաստեղծությունը գրելիս Թումանյանն օգտվել է Ե․ Լալայանի «Ջավախքի բուրմունքը» և Աղեք․ Մխիթարյանցի «Տաղեր ու խաղեր» ժողովածուների մեջ զետեղված հորովելներից։

Ե․ Չարենցի անվան գրականության և արվեստի թանգարանի Թումանյանի ֆոնդի № 100 ժգ-ում պահվում է մեկ սևագիր-ինքնագիր, առանց վերնագրի։
Ե․ Չարենցի անվան գրականության և արվեստի թանգարանի Թումանյանի ֆոնդի №1360-ում պահվում է Լուսաբեր դասագրքի Բ տարիի հեղինակի սեփական օրինակը, որտեղ Թումանյանը ջնջել է 17-18-րդ տողերը։
Բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 70-րդ էջում, այնուհետև՝ 1908 թվականին Լուսաբեր դասագրքի Բ տարիի 78-րդ էջում, 1909 թվականին Լուսաբեր դասագրքի Գ տարիի 99-րդ էջում, ապա՝ 1940-1959 թվականներին գիտական հրատարակության 6 հատորով լույս տեսած Հովհաննես Թումանյանի երկերի ժողովածուի 1-ին հատորի 240-րդ էջում։

«Գութան» ստեղծագործությունն արտատպվում է Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ծիտը

**«Ծիտը»**, Հովհաննես Թումանյանի ստեղծագործություններից։ Ակունքը ժողովրդական է։ Գրության թվականը։ հայտնի չէ։ Չի պահպանվել ինքնագիր։

## Ստեղծման պատմություն
Հովհաննես Թումանյանի ստեղծագործությունն առաջին անգամ «Ծիտը» վերնագրով տպագրվել է 1907 թվականին Լուսաբեր դասագրքի Ա տարիի 71-72-րդ էջերում, այնուհետև, առանց 5-6 տողերի՝ 1908 թվականին Լուսաբեր դասագրքի Ա տարիի 86-րդ էջում։
«Ծիտը» բանաստեղծությունը «Հուռին» վերնագրով տպագրվել է 1920 թվականին Լուսաբեր դասագրքի Ա տարիի 75-րդ էջում, ապա՝ 1940-1959 թվականներին Երևանում գիտական հրատարակության 6 հատորով լույս տեսած Հովհաննես Թումանյանի երկերի ժողովածուի 1-ին հատորի 227-րդ էջում։

Բանաստեղծությունն արտատպվում է 1920 թվականին Լուսաբեր դասագրքի Ա տարիից։ Պահվել է նախորդ հրատարակությունների «Ծիտը» վերնագիրը, որովհետև Թումանյանն այն փոխել է՝ նկատի ունենալով, որ նույն դասագրքում ունի նաև «Ծիտը» վերնագրելով հեքիաթ։

## Ծանոթագրություններ

Կատեգորիա:Հովհաննես Թումանյանի հեքիաթներ
Ուլունք (բանաստեղծություն)

«**Ուլունք»**, Հովհաննես Թումանյանի ստեղծագործություններից մեկը։ Ակունքը ժողովրդական է։ Գրության թվականը հայտնի չէ։ Չի պահպանվել ինքնագիր։

## ստեղծման պատմություն
Հովհաննես Թումանյանի «Ուլունք» բանաստեղծությունը տպագրվել է Տ․ Վարդանյանցի «Ժողովրդական անգիր բանաստեղծություններ» ժողովածուում։
Այն առաջին անգամ տպագրվել է 1907 թվականին Լուսաբեր դասագրքի Ա տարիի 74-75-րդ էջերում, այնուհետև՝ 1908 թվականին Լուսաբեր դասագրքի Բ տարիի 88-րդ էջում և նույն դասագրքի հետագա տարիների հրատարակություններում։ Ապա տպագրվել է Հովհաննես Թումանյան երկերի ժողովածուի 1-ին հատորի 231-րդ էջում։

Արտատպվում է Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Խնոցի (բանաստեղծություն)

**«Խնոցի»**, Հովհաննես Թումանյանի ստեղծագործություններից մեկը։ Ակունքը ժողովրդական է։ Գրության թվականը հայտնի չէ։ Չի պահպանվել ինքնագիր։

## Ստեղծման պատմություն
Հովհաննես Թումանյանի «Խնոցի» բանաստեղծությունը տպագրվել է Ե․ Լալայանի «Ազգագրական հանդեսում»։ Ժողովրդական երգի 10 տողերից Թումանյանն ընտրել է 4-ը, մշակել, բնահավաքի «Խնոցու երգը» վերնագիրը դարձրել «Խնոցի»։

«Խնոցի» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 85-րդ էջում, այնուհետև՝ 1908 թվականին Լուսաբեր դասագրքի Ա տարի 91-րդ էջում։ Ապա տպագրվել է 1940-1959 վականներին Երևանում 6 հոտորով լույս տեսած Հովհաննես Թումանյան երկերի ժողովածուի 1-ին հատորի 225-րդ էջում
։

Արտատպվում է 1908 թվականին Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ծագումն

**«Ծագումն»**, Հովհաննես Թումանյանի ստեղծագործություններից մեկը։ Գրության թվականը հայտնի չէ։ Չի պահպանվել ինքնագիր։

## Ստեղծման պատմություն
Հովհաննես Թումանյանի «Ծագումն» բանաստեղծությունն առաջին անգամ տպագրվել է 1908 թվականի մարտի 18-ին «Հուշարար» երկշաբաթաթերթի №1-ի 6-րդ էջում։ Նույն տարում տպագրվել է նաև անվերանգիր 1908 թվականին Բաքվում հրատարակված Բանաստեղծություններ շարքում 58-րդ էջում, ապա՝ Հովհաննես Թումանյան երկերի ժողովածուի 1-ին հատորի 152-րդ էջում։

Ե․ Չարենցի անվան գրականության և արվեստի թանգարան Թումանյանի ֆոնդ № 50-ում պահպանվում է ուրիշի ձեռքով արտագրված մի օրինակ։ Նույն տեղում № 1355-ում պահվում է նաև 1908 թվականին Բաքվում հրատարակված Բանաստեղծություններ շարքում հեղինակի սեփական օրինակը, որտեղ Թումանյանն ուղղել է վիպակները, 7-րդ տողի «երկնքից ծագած» բառերի դիմաց լուսանցքում դրել է հարցական և անվերնագիր ոտանաավորը վերնագրել «Ծագումն»։

«Ծագումն» բանաստեղծությունը տպագրվում է 1908 թվականին Բաքվում հրատարակված Բանաստեղծություններ շարքի Թումանյանի ուղղած տեքստից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ամպն ու սարը

**«Ամպն ու սարը»**, Հովհաննես Թումանյանի բանաստեղծություններից մեկը, որի գրման տարեթիվը հայտնի չէ։ Ինքնագիրը չի պահպանվել։

## Ստեղծման պատմությունը
«Ամպն ու սարը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 30-րդ էջում, այնուհետև 1908 թվականին Լուսաբեր դասագրքի Բ տարիի 37-րդ էջում։ Բանաստեղծությունն այնուհետև հրատարակվել է նույն դասագրքի հետագա տարիների հրատարակություններում (1921 թվականին Լուսաբեր դասագրքի Բ տարիի 37-րդ էջում տպագրվել է բանաստեղծության մեկ ուրիշ տարբերակ), ապա՝ 1940-1959 թվականներին Երևանում 6 հատորով հրատարակված Հովհաննես Թումանյանի երկերի ժողովածուի 1-ին հատորի 238-րդ էջում։

«Ամպն ու սարը» բանաստեղծությունն արտատպվում է 1908 թվականին Լուսաբեր դասագրքի Բ տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Կաքավի ողբը

**«Կաքավի ողբը»**, Հովհաննես Թումանյանի բանաստեղծություններից։ Գրության թվականն ստույգ հայտի չէ։ Ինքնագիրը չի պահպանվել։

## Ստեղծման պատմությունը
«Կաքավի ողբը» բանաստեղծության ակունքը ժողովրդական է, երկու տարբեր երգեր են։ Առաջինը տպագրվել է Մ․ Մինասյանի «Քնար հայկական» ժողովածուում, երկրորդը՝ «Մասիսում»։ Թումանյանը միացրել է երկու երգերը, կրճատել, վերադասավորել մի շարք տողեր, փոխել բառեր, առաջին երգի միջնադարյան հայերենը և երկրորդի բարբառը վերածել գրական-ժողովրդական հայերենի, իր կողմից ավելացրել Բ և Դ հատվածները՝ ստեղծելով բոլորովին նոր բանաստեղծություն։

Բանաստեղծությունն առաջին անգամ տպագրվել է 1910 թվականին «Հասկեր» ամսագրի № 12-րդի 141-142-րդ էջերում, «Ժողովրդականից» ենթավերնագրով, այնուհետև, առանց ենթավերնագրի՝ 1922 թվականին Կոստանդնուպոլսում լույս տեսած Բանաստեղծություններ շարքի 141-144-րդ էջերում, «Ժողովրդական երգեր» բաժնում, ապա՝ 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 1-ին հատորի 166-167-րդ էջերում։

Արտատպվում է 1922 թվականին Կոստանդնուպոլսում լույս տեսած Բանաստեղծություններից։

Եղիշե Չարենցի անվան գրականության և արվեստի թանգարանի Թումանյանի ֆոնդի № 1360 պահարանում պահվում է Հասկեր ամսագրի հեղինակի սեփական օրինակը, որի վրա Թումանյանն ուղղումներ է կատարել, որոնք հիմնականում արտահայտել են հետագա հրատարակության մեջ։ Այստեղ վերնագրից վեր մատիտով գրել է.

## Ծանոթագրություններ

Կատեգորիա:Հովհաննես Թումանյանի բանաստեղծություններ
Մանուկն ու ջուրը

**«Մանուկն ու ջուրը»**, Հովհաննես Թումանյանի բանաստեղծություններից, որի գրության ստույգ թվականը հայտնի չէ։ Չի պահպանվել նաև ինքնագիրը։

## Ստեղծման պատմություն
«Մանուկն ու ջուրը» ստեղծագործության ակունքը միջնադարյան ժողովրդական երգ է։ Այն հրատարկվել է մի շարք ժողովածուներում՝ Գամառ Քաթիպա «Ազգային երգարան», Մ․ Միանսարյանց, «Քնար հայկական», Կ․ Կոստանյանց, «Նոր ժողովածու» և այլն։

Հավանորեն Թումանյանն օգտագործել է «Նոր ժողովածուի» տարբերակը։ Սրա 32 տողից ընտրել է առաջին 15-ը, ժողովրդական երգի միջին հայերենը վերածել գրական լեզվի, փոխել մեկ տող և մի քանի բառ, դուրս թողել հաճախ կրկնվող «Հա՜յ» ձայնարկությունը, միջնադարյան  երգում  երիտասարդ  իմաստով  օգտագործված «մանուկ»  բառին տվել ժամանակակից իմաստը, դրանով հիմնովին փոխել բանաստեղծության բնույթը։

«Մանուկն ու ջուրը» բանաստեղծությունն առաջին անգամ տպագրվել է 1911 թվականին Հասկեր ամսագրի № 1 համարում 20-րդ էջում, այնուհետև՝ 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 164-րդ էջում։

Արտատպվում է Հասկեր ամսագրից։

Այս ժողովրդական երգը մշակել է նաև  XVLL  դարի բանաստեղծ Երեմիա Չելեպի Քյոմյուրճյանը։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Գարնան հրավեր

**«Գարնան Հրավեր»**, Հովհաննես Թումանյանի բանաստեղծություններից մեկը, գրության թվականն ստույգ հայտնի չէ։ Ինքնագիրը չի պահպանվել։

## Ստեղծման պատմություն
«Գարնան Հրավեր» բանաստեղծությունն առաջին անգամ տպագրվել է 1911 թվականին Հասկեր ասմագրի № 3 ամսագրի 66-67-րդ էջերում։

Արտատպվում է Հասկերից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Երկու հոգի

**«Երկու հոգի»**, Հովհաննես Թումանյանի բանաստեղծություններից, գրվել է 1912 թվականին, մինչև մարտի 20-ը, երբ Պետերբուրգում ավարտվել է, այսպես կոչված, «Դաշնակցության գործի» դատավարությունը, և Թումանյանն անպարտ է ճանաչվել։

## Ստեղծման պատմությունը
Եղիշե Չարենցի անվան գրականության և արվեստի թանգարանի Թումանյանի Ֆոնդի № 262 համարում պահվում է մեկ ինքնագիր, իսկ Թումանյանի ընտանիքի արխիվում՝ մեկ մեքենագիր օրինակ, որը փոքր-ինչ տարբերվում է ինքագրից։
 
Բանաստեղծությունն առաջին անգամ տպագրվել է 1940 թվականի հունվարի 30-ին Գրական Թերթի № 18 համարի, այնուհետև՝ 1943 թվականին Սովետական Գրականության № 3 համարի 89-րդ էջում, ապա՝ 1969 թվականին Երևանում լույս տեսած Ուսումնասիրություններ և հրապարակումների 2-րդ հատորի 244-րդ էջում։

«Երկու հոգի» բանաստեղծությունը Թումանյանի երկերի լիակատար ժողովածուի առաջին հատորում տպագրված է ինքնագրից։

Բանաստեղծությունը նվիրված է Օսկար Օսպովիչ Դրուղենրերգին, որը եղել է բանաստեղծի դատապաշտպանը, երբ 1911 թվականին Թումանյանը կրկին ձերբակալվել է հակակառավարական գործունեության մեղադրանքով։

Բանաստեղծի դուստր Աշխենի վկայությամբ՝ Գրուզենբերգը Թումանյանի դեմ հարուցված մեղադրանքները համարել է բավականաչափ ծանր և ենթադրել է, թե նրան կարող են դատապարտել երկրաժամկետ բանտարկության։ Մինչդեռ բանաստեղծն իրեն անմեղ զգալով հանգիստ է սպասել դատավճռին։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Բորիս Շալյապին

**Բորիս Ֆեոդորովիչ Շալյապին** (), ռուս նկարիչ, գեղանկարիչ և քանդակագործ։

Ֆեոդոր Իվանովիչ Շալյապինի և նրա կնոջ՝ Իլոնա Իգնատևնա Շալյապին-Տորնագի ավագ որդին և վեց երեխաներից երրորդն է։

## Կենսագրություն
Մանկությունն անց է կացրել Մոսկվայում։ 1919 թվականին սովորել է Պետրոգրադի Վ. Ի. Շուխաևի ակադեմիական արհեստանոցում, 1920-1923 թվականներին՝ Մոսկվայի 1-ին և 2-րդ ԳՊԱԱ-ում Դ. Ն. Կարդովսկու, Ա. Ե. Արխիպովի և Ֆ. Ի. Զախարովի մոտ, 1923-1925 թվականներին՝ Վխուտեմասի քանդակագործության ֆակուլտետում և Սերգեյ Կոնյոնկովի արհեստանոցում՝ Պրեսնենսկի շրջանում։
ձախից|մինի|350x350փքս|Բորիս Շալյապինը կրտսեր եղբոր՝ Ֆեոդորի և հոր հետ ռազմական հիվանդանոցում, 1915թվական
1923 թվականին շուրջ երեք ամիս անց է կացրել Փարիզում, 1925 թվականի ամռանը կրկին վերադարձել է Փարիզ և մնացել այնտեղ։ Հայրը նրա համար արհեստանոց է ձեռք բերել Մոնմարտրում։ Նա ուսումը շարունակել է Կոլարոսի ակադեմիայում  Շ. Գերենի մոտ, Կ. Կորովինի և Պ. Կ. Ստեփանովի արհեստանոցներում։

1927 թվականին՝ Ֆ. Ի. Շալյապինի՝ լոնդոնյան Կովենտ գարդենում հյուրախաղերի ժամանակ, թատրոնի նախասրահում բացել է իր առաջին ցուցահանդեսը, որի ժամանակ ցուցադրվել է տասը աշխատանք՝ քույր Լիդիայի դիմանկարը, գծանկարներ ռուսական թեմաների վերաբերյալ՝ «Թեյարանում», «Գնչուները տոնավաճառում», «Վաճառականը», «Ստեփան Ռազինը», «Պուգաչովը» և այլն։ Հետագայում թատրոններում և համերգասրահներում նրա ցուցահանդեսները հաճախ ուղեկցում էին հոր ներկայացումները աշխարհով մեկ։ Փարիզի պատկերասրահներում մասնակցել է ռուսական արվեստի ցուցահանդեսներին՝ d’Alignan (1931), La Renaissance (1932), Yteb դահլիճում (1935), Բուլոն Բիյանկուրում (1935) և Պրահայում (1935)։

## Մրցանակներ
1934 թվականին «Մերկը» փայտե քանդակի համար ստացել է Աշնանային սրահի ոսկե մեծ մեդալ։  Իր աշխատանքը նվիրաբերել է բարեգործության համար, այդ թվում՝ վիճակախաղի համար՝ հօգուտ ռուս գրողների և լրագրողների միության (1931), և նախաամանորյա ցուցահանդես-վաճառքի՝ մեծ դքսուհի Քսենիա Ռոմանովայի հովանու ներքո (1935)։

## Ծանոթագրություններ

Կատեգորիա:20-րդ դարի նկարիչներ
Կատեգորիա:Քանդակագործներ այբբենական կարգով
Կատեգորիա:Կոլարոսի ակադեմիայի շրջանավարտներ
Կատեգորիա:Ամերիկացի դիզայներներ
Կատեգորիա:Ռուս նկարիչներ
Կատեգորիա:Ռուս քանդակագործներ
Կատեգորիա:Ռուս արվեստագետներ
Սուրբ Խաչի կանգնեցման եկեղեցի

**Սուրբ Խաչի կանգնեցման եկեղեցի** (), կաթոլիկ տաճար Բելառուսի Բրեստի մարզի Բարանովիչի քաղաքում։ Վերաբերում է Պինսկի դիոցեզի Արևմտաբարանովիչյան դեկանատին։ Ճարտարապետության հուշարձան է, կառուցվել է փայտից 1924 թվականին։

## Պատմություն
20-րդ դարի սկզբին Բարանովիչիի կաթոլիկները խնդրագիր են ներկայացրել կաթոլիկ եկեղեցու կառուցման թույլտվություն ստանալու համար, սակայն Ռուսական կայսրության իշխանությունները նման թույլտվություն չեն տվել։ Կաթոլիկական գերեզմանտանը՝ Յան Ռոզվադովսկու կնոջ՝ Ալժբետա Ռոզվադովսկայայի գերեզմանի մոտ կառուցվել է ոչ մեծ փայտե մատուռ, որտեղ պարբերաբար ժամերգություններ է անցկացրել Նոր Միշից եկած հոգևորականը։

Բարանովիչիի՝ Լեհաստանի տիրապետության տակ անցնելուց հետո որոշվել է վերադառնալ կաթոլիկ տաճարի կառուցման հարցին։ Փայտե եկեղեցին կառուցվել է 1924 թվականին, իսկ 1925 թվականի հոկտեմբերի 18-ին այն օծվել է ի պատիվ Տիրոջ խաչի կանգնեցման։

## Ճարտարապետություն
Տաճարը կառուցվել է էկլեկտիկ ոճով, կոմպոզիցիայում օգտագործվել են գոթիկայի, բարոկկոյի և կլասիցիզմի տարրեր։ Տաճարի շենքը հիմքում ուղղանկյուն է, առանց տրանսեպտի։ Ներքին տարածքը բաժանված է երեք նավերի, կենտրոնական նավը վերածվում է պրեսվիտերիումի և հնգանկյուն աբսիդի։ Գլխավոր նավը ծածկված է երկթեք տանիքով, դեպի որը ձգվում է գլխավոր ճակատից վեր գտնվող ութանկյուն թմբուկ՝ ձևավոր աշտարակով։ Հարավից խորանի հատվածին կից կառուցված է ոչ բարձր ավանդատուն, որը խախտում է շենքի համաչափությունը։ Գլխավոր մուտքը զարդարված է սյունասրահով, որն ունի եռանկյունի բարձր ճակտոն։ Տաճարն ընդգրկվել է Բելառուսի Հանրապետության պատմամշակութային արժեքների պետական ցուցակում։

## Ծնոթագրություններ

## Արտաքին հղումներ
* Храм на сайте Католической церкви в Белоруссии
* Сайт globustut.by
* radzima.org
* Деревянный костел

Կատեգորիա:Բելառուսի եկեղեցիներ
Ուրագ ու սղոց

**«Ուրագ ու սղոց»**, Հովհաննես Թումանյանի բանաստեղծություններից մեկը, որի գրության թվականը հայտնի չէ։ Բանաստեղծության ակունքը ժողովրդական է։ Չի պահպանվել նաև ինքնագիրը։

## Ստեղծման պատմությունը
«Ուրագ ու սղոց» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարի 62-րդ էջում, այնուհետև՝ 1908 թվականին Լուսաբեր դասագրքի Բ տարի 30-րդ էջում և նույն դասագրքի հետագա տարիների հրատարակություններում։ Այս ստեղծագործությունը հետագայում հրատարակվել է 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 1-ին հատորի 223-րդ էջում։

Բանաստեղծությունն արտատպվել է Լուսաբեր դասագրքի Ա տարիից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Հայնան

**Հայնան** () , կղզի Չինաստանի հարավ-արևելքում։ Ողողվում է Հարավ-Չինական ծովի ջրերով։ Փոքր կղզիների հետ միասին մտնում է համանուն գավառի մեջ։ Կղզու մակերեսը 33 920 կմ² է։

thumb|left|Կղզու ֆիզիկական քրտեզ

## Կլիմա
Կլիման մերձհասարակածային է։ Օդի տարեկան միջին ջերմաստիճանը +24&nbsp;°C, ջրինը +26&nbsp;°C: Տարվա մեջ գրեթե 300 օր պայծառ և արևոտ եղանակ է։

## Կենդանական և բուսական աշխարհ
Կղզու կենտրոնական և հարավային մասը պատված է խիտ անտառներով։ Հայնան կղզին ունի կենդանական և բուսական էնդեմիկ տիպեր, որոնցից շատերը ՅՈՒՆԵՍԿՕՅԻ հսկողության տակ են։ Հիմնական կուլտուրաները՝ կոկոս, կաուչուկի ծառ։ Կղզու յուրահատուկ բնությունը պահվում է հատուկ բուսաբանական այգիներում։ Թեյի և սուրճի պլանտացիաները գտնվում են սարերի ստորոտներում։

## Զբոսաշրջություն
Ամենահայտնի տեսարժան վայրը համարվում է Մա Ան հրաբուխը, որը գտնվում է Հայկոուից 15 կմ հեռավորության վրա։ Հրաբխային խառնարանի շրջանագծում տեղակայված է դիտորդական տախտակամած։ Խառնարանի փեշերը պատված է սառած լավայով, որտեղ աճում են խիտ փարթամ թփեր և հազվագյուտ արևադարձային ծառեր։

Հարավային մասում գտնվում է շուրջտարի աշխատող Սանյան։ Սանյա հանգստյան գոտու շուրջ երեք հանգույցներում գտնվում են բազմաթիվ հյուրանոցներ և հանգստյան վայրեր։

## Ծանոթագրություններ

Կատեգորիա:Կղզիներ այբբենական կարգով
Կատեգորիա:Չինաստանի կղզիներ
Իսրաֆիլ աղայի բաղնիք

**Իսրաֆիլ աղայի բաղնիք** (), երկգմբեթ բաղնիք ներկայիս Ադրբեջանական Հանրապետության Կողթ քաղաքի կենտրոնում, մզկիթի դիմաց։

## Պատմություն
Բաղնիքը կառուցվել է 1905-1907 թվականներին Ղըրաղ Քասաման գյուղի բնակիչ և ձեռնարկատեր Իսրաֆիլ աղա Քերբալաևի կողմից։ Շենքը կառուցված է կարմիր աղյուսից ճարտարապետ Մուզաֆար Հուսեյնովի նախագծով։

Շենքն ընդգրկում է ընդհանուր սենյակ, լողասենյակ, լողավազան, հացատուն (չայխանա)։ Ընդարձակ լողասենյակը (30 х 20 մ) բաժանված է երկու մասին՝ առանձնախցերի և ընդհանուր մասի։ Բաղնիքի արտաքին կողմից տեղադրված են փոքր կրպակներ։ Բաղնիքի նման կառուցվածը միաձուլում է եվրոպական և արևելյան նախագծերը, ինչը հաճախ չի հանդիպվում տարածաշրջան այլ նման կառույցների պարագայում։

## Ծանոթագրություններ

Կատեգորիա:1907 հիմնադրումներ Ռուսական կայսրությունում
Կատեգորիա:1907 հիմնադրումներ Ուտիքում
Կատեգորիա:Ղազախի շրջան
Կատեգորիա:Ադրբեջանի հանրային բաղնիքներ
Ֆուտբոլի Պորտուգալիայի սուպերգավաթ 2010

**Ֆուտբոլի Պորտուգալիայի Սուպերգավաթ 2010** (), անցկացվել է 2010 թվականի օգոստոսի 7-ին Ավեյրու քաղաքի «Estádio Municipal de Aveiro» մարզադաշտում։ Միմյանց դեմ մրցում էին 2009/2010 մրցաշրջանի հաղթող Բենֆիկան և 2009/10 մրցաշրջանի գավաթակիր Պորտուն։

## Խաղ

## Ծանոթագրություններ

## Արտաքին հղումներ
* Պորտուգալիայի սուպերգավաթը worldfootball.net կայքում

Կատեգորիա:2010 ֆուտբոլում
Կատեգորիա:Բենֆիկա ՖԱ հանդիպումներ
Անդրեաս առաքյալի եկեղեցի

**Անդրեաս առաքյալի եկեղեցի** (), բարոկկո եկեղեցի Գերմանիայի Հյուսիսային Հռենոս-Վեսթֆալիա նահանգի մայրաքաղաք Դյուսելդորֆում։ Եկեղեցին գտնվում է «Հին քաղաքում»՝ Andreasstraße փողոցում։ Եկեղեցու շենքը 1984 թվականից գտնվում է պետության պահպանության ներքո։

## Պատմություն
17-րդ դարի առաջին կեսին Վոլֆգանգ Վիլհելմ ֆոն Պֆալց-Նոյբուրգ պֆալցկոմսը թույլատրել է ճիզվիտների միաբանության գործունեությունը Հուլիխ Բերգ դքսությունում։ Այդ կապակցությամբ 1622-1629 թվականներին Դյուսելդորֆում կառուցվել է ճիզվիտական եկեղեցի և օծվել ի պատիվ Անդրեաս առաքյալի։ Շենքը կառուցվել է հակառեֆորմացիայի ժամանակների հարավգերմանական բարոկկո ոճով։

17-րդ դարի երկրորդ կեսին արևմտյան կողմից եկեղեցուն կից կառուցվել է ճիզվիտների կոլեգիայի շենքը։ 1716-1717 թվականներին հյուսիսային կողմից եկեղեցու շենքին կից ճարտարապետ Սիմոն դել Սարտոն կառուցել է Վիտելսբախների ընտանիքի դամբարանը, որին պատկանում էին Յուլիխ-Բերգ դքսության և Պֆալցի կուրֆյուրստի կառավարիչները։ Մասնավորապես դամբարանում է գտնվում 1716 թվականին մահացած Պֆալցի կուրֆյուրստ Հովհան Վիլհելմի շքեղ սարկոֆագը, որի հուշարձանը գտնվում է Markplatz հրապարակում՝ Դյուսելդորֆի քաղաքապետարանի շենքի դիմաց։

1773 թվականին ճիզվիտների միաբանության լուծարումից հետո Անդրեաս առաքյալի եկեղեցին սկսել է ծառայել որպես ծխական եկեղեցի և մնացել այդպիսին մինչև 2005 թվականը, երբ փոխանցվել է դոմինիկյան միաբանությանը։

## Եկեղեցու ներքին ձևավորում
Անդրեաս առաքյալի եկեղեցին ներսից շքեղորեն զարդարված է։ Եկեղեցում տեղադրված են տասներկու առաքյալների, ավետարանիչների, տարբեր սրբերի և ճիզվիտների միաբանության գործիչների բնական մեծության արձաններ։ Բարոկկո ոճի զոհասեղանը ոչնչացվել է Երկրորդ համաշխարհային պատերազմի ժամանակ։

1959-1960 թվականներին քանդակագործ Էվալդ Մատարեն ստեղծել է նոր խորան՝ եռաստիճան հարթակով, մասունքների պահպանության համար նախատեսված անոթի տեղով և երկու սպիտակ մարմարի աստիճաններով։

1782 թվականին վարպետ Պետեր Քեմփերն ստեղծել է երգեհոն։ Երգեհոնի կորպուսն ստեղծվել է վարպետներ Բերնհարդ Օրլինսկու և Յոզեֆ Ցիմերմանի կողմից։ 1900 թվականին երգեհոնի համար ավելացվել է էլեկտրա-մեխանիկական տրակտուրա։ Երկրորդ համաշխարհային պատերազմի ժամանակ վնասված երգեհոնը վերականգնվել է 1953 թվականին «Fabritius» երգեհոնային ընկերության կողմից, իսկ 1970-1971 թվականներին այն վերափոխվել է «Rudolf von Beckerath Orgelbau» երգեհոնային ֆիրմայի մասնագետների կողմից։

## Ծանոթագրություններ

Կատեգորիա:Գերմանիայի եկեղեցիներ
Օլիվեր Սկիպ

**Օլիվեր Սկիպ** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Տոտենհեմ Հոտսպուրի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Տոտենհեմ Հոտսպուր
Սկիպը Տոտենհեմ Հոտսպուրի ակադեմիայի սան է։ 2018 թվականի օգոստոսի 29-ին նա 3 տարվա պայմանագիր կնքեց ակումբի հետ։ Իր պրոֆեսիոնալ դեբյուտը նշեց հոկտեմբերի 31-ին՝ փոխարինելով Քրիստիան Էրիկսենին Վեստ Հեմ Յունայթեդի դեմ խաղում։ Առաջին հանդիպումը Պրեմիեր Լիգայում անցկացրեց դեկտեմբերի 5-ին՝ փոխարինելով Կիրան Տրիպիերին Սաութհեմպտոնի դեմ խաղում։ Տոտենհեմի մեկնարկային կազմում Սկիպը առաջին անգամ խաղադաշտ դուրս եկավ դեկտեմբերի 15-ին՝ Բարնլիի դեմ խաղում։ 2019 թվականի հունվարի 4-ին նա 2 գոլային փոխանցում տվեց Անգլիայի գավաթի Տրանմիր Ռովերսի դեմ խաղում՝ օգնելով իր թիմին հաղթել 7-0 հաշվով։ 2018-19 մրցաշրջանում Սկիպը անցկացրեց 12 հանդիպում՝ դառնալով 2 գոլային փոխանցման հեղինակ։

## Միջազգային կարիերա
Սկիպը ներկայացրել է Անգլիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 30-ի դրությամբ*

## Ծանոթագրություններ

## Արտաքին հղումներ
* Սկիպի պաշտոնական Ինստագրամի էջը
* Սկիպը transfermarkt-ում
* Սկիպը soccerbase.com-ում
* Սկիպը WhoScored.com կայքում
* Սկիպը Տոտենհեմ Հոտսպուրի պաշտոնական կայքում
* Սկիպը Պրեմիեր Լիգայի պաշտոնական կայքում
* Սկիպը ՈՒԵՖԱ-ի պաշտոնական կայքում

Կատեգորիա:Անգլիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Նիկիտա Չանդակ

**Նիկիտա Չանդակ** (,), նեպալցի մոդել, գեղեցկության մրցույթի տիտղոսակիր։ Նվաճել է «Միս Նեպալ 2017» տիտղոսը։ Նիկիտան նվաճել է նաև «Միս հայտնի ընտրություն» և «Միս ինքնավստահ» մրցանակները։ Ներկայացրել է Նեպալը Չինաստանի Սանյա քաղաքում անցկացվող «Միս աշխարհ 2017» մրցույթի ընթացքում։

## Վաղ կյանք
Նիկիտա Չանդակը բնիկ Ուրլաբարցի է։ Նա ծնվել է 1995 թվականի սեպտեմբերի 5-ին Անիլ և Սուշմա Չանդակների ընտանիքում։ Պատկանում է Մարվարի ցեղին և կրում է վերջինիս մշակույթը և ավանդույթները։ Վաղ տարիքում եղել է ինտրովերտ։ Դպրոցական տարիներին ցուցաբերել է լավ վարքագիծ, հետևել բոլոր կանոններին, ինչի արդյունքում դարձել է իր ուսուցչի ամենասիրելի աշակերտը։

## Կրթություն
Չանդակը ավարտել է Պաշուպատի միջնակարգ դպրոցը, այնուհետև՝ Գոթանի LK Singhania կրթական կենտրոնի ավագ դպրոցը։ Չանդակը սովորում է նաև Հնդկաստանի JD նորարական տեխնոլոգիաների ինստիտուտի նորարակական հաղորդակցության բաժնում։

## Կարիերա
Միս Նեպալ 2016 մրցանակակիր Աշմի Շրեսթան իր ֆեյսբուքյան էջում գրել է, որ Չանդակը գերազանցել է իր երևակայությունը, երբ հանդես է եկել TGIF նորաձևության շաբաթում։

**Տոնահանդես**

Չանդակն իր առաջին տիտղոսը նվաճել է 20 տարեկանում, երբ 2017 թվականին հաղթել է «Միսս Նեպալ 2017» մրցույթում։ «Միս աշխարհ 2017»-ում նա առաջին Միս Նեպալն էր, ով տեղ գտավ *Top Model* մրցույթում՝ ընդգրկվելով լավագույն 30 մոդելների ցանկում։ Եղել է մուլտիմեդիա մրցանակի 2-րդ մրցանակակիր։ Ընդգրկվել է «Ժողովրդի ընտրություն» մրցանակաբաշխության տասնյակում։ Իր նախաձեռնած «Նպատակային գեղեցկություն» նախագծում ընդգրկվել է լավագույն 20-յակի մեջ։

## Ծանոթագրություններ

Կատեգորիա:Ապրող անձինք
Կատեգորիա:Գեղեցկության մրցույթի հաղթողներ
Կատեգորիա:Նեպալցի մոդելներ
Նրա հրաժեշտի խոնարհումը (ժողովածու)

**«Նրա հրաժեշտի խոնարհումը»** (անգլ. His Last Bow), անգլիացի գրող Արթուր Կոնան Դոյլի 8 պատմվածքներից կազմված ժողովածու, որը թողարկվել է 1917 թվականին (ի տարբերություն ամերիկյան հրատարակությունից, անգլիական հրատարակությունում 7 պատմվածք է։ «Ստվարաթղթե տուփը» պատմվածքը ներառվել է «Նոթեր Շերլոկ Հոլմսի մասին» ժողովածուում) և իր մեջ է ներառում 1908-1913 թվականներին հրատարակված պատմվածքները, ինչպես նաև 1917 թվականին գրած «Նրա հրաժեշտի խոնարհումը» պատմվածքը։ Տարբեր ամսագրերի հրապարակումներում ցիկլը անվանվել է «Reminiscences of Sherlock Holmes»:

## Պատմվածքներ

## Ադապտացիաներ
«Նրա հրաժեշտի խոնարհումը» ժողովածուն ադապտացվել է 1993–1994 թվականներին BBC Radio 4-ի համար։

## Ծանոթագրություններ

## Արտաքին հղումներ
* His Last Bow by Sir Arthur Conan Doyle

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Արթուր Կոնան Դոյլ
Կատեգորիա:Շերլոկ Հոլմս